Փառատոնի հյուրընկալ մթնոլորտը միմյանց հետ շփվելու լայն հնարավորություն է ընձեռում տարբեր երկրների երիտասարդներին, որոնց համար ֆրանսերենը ընդհանուր հաղորդակցման լեզու է: Այս տարի, Ֆրանսախոս ուսանողների յոթերորդ փառատոնին մասնակցում է 53 ուսանող, որոնք ժամանել են 17 երկրից՝ Ալբանիայից, Բոսնիա-Հերցոգովինայից, Բուլղարիայից, Թուրքիայից, Լիտվայից, Խորվաթիայից, Հայաստանից, Հունգարիայից, Ղազախստանից, Մակեդոնիայից, Մոլդովայի Հանրապետությունից, Ռումինիայից, Ռուսաստանի Դաշնությունից, Սերբիայից, Սլովակիայից, Վրաստանից, Ուկրաինայից: